Sikora vo svojom ateliéri v Bratislave zorganizoval v roku 1970 1. otvorený ateliér, ktorý predznamenal nástup silnej generácie konceptuálnych tvorcov. Vyšiel zo svojskej syntézy "novej citlivosti" a konceptuálneho myslenia, neskôr ho obohatil aj o postmoderné podnety. Zasiahol do viacerých oblastí výtvarného umenia; venuje sa maľbe, kresbe, grafike, fotografii, akčnému umeniu, tvorbe objektov a inštalácií.
Inicioval stretnutie v Umeleckej besede 19. novembra 1989 a patril k zakladateľom hnutia Verejnosť proti násiliu, na krátky čas aktívne vstúpil aj do politiky. Študoval na Vysokej škole výtvarných umení v Bratislave, kde neskôr pôsobil ako profesor, v pedagogickej činnosti pokračoval na Fakulte umení Technickej univerzity v Košiciach.
Stredoeurópsky dom fotografie